CELEX: 22019D1644
Language: et
Date: 2017-12-15 00:00:00
Title: EMP Ühiskomitee otsus nr 236/2017, 15. detsember 2017, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/1644]

3.10.2019   
               
               
                  ET
               
               
                  Euroopa Liidu Teataja
               
               
                  L 254/48
               
            
         EMP ÜHISKOMITEE OTSUS
         nr 236/2017,
         15. detsember 2017,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/1644]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 7. jaanuari 2016. aasta soovitus (EL) 2016/22 etüülkarbamaadiga saastatuse ärahoidmise ja vähendamise kohta luuviljalistest puuviljadest või nende pressimisjääkidest valmistatud kangete alkohoolsete jookide puhul ning soovituse 2010/133/EL kehtetuks tunnistamise kohta (1).
                  
               
                     (2)
                  
                  
                     Soovitusega (EL) 2016/22 tunnistatakse kehtetuks komisjoni soovitus 2010/133/EL, (2) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
                  
               
                     (3)
                  
                  
                     Käesolevas otsuses käsitletakse piiritusjookidega seotud õigusakte. Piiritusjooke käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XXVII peatüki sissejuhatuses. Seetõttu ei kohaldata käesolevat otsust Liechtensteini suhtes.
                  
               
                     (4)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa XXVII peatükki muudetakse järgmiselt:
            
                        1)
                     
                     
                        punkti 10 (komisjoni soovitus 2010/133/EL) järele lisatakse järgmine punkt:
                        
                                    „11.
                                 
                                 
                                    
                                       32016 H 0022: komisjoni 7. jaanuari 2016. aasta soovitus (EL) 2016/22 etüülkarbamaadiga saastatuse ärahoidmise ja vähendamise kohta luuviljalistest puuviljadest või nende pressimisjääkidest valmistatud kangete alkohoolsete jookide puhul ning soovituse 2010/133/EL kehtetuks tunnistamise kohta (ELT L 6, 9.1.2016, lk 8).“;
                                 
                              
                  
                        2)
                     
                     
                        punkti 10 (komisjoni soovitus 2010/133/EL) tekst jäetakse välja.
                     
                  
         
            Artikkel 2
            Soovituse (EL) 2016/22 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 16. detsembril 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 15. detsember 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 6, 9.1.2016, lk 8.
         
            (2)  ELT L 52, 3.3.2010, lk 53.
         
            (*1)  Põhiseadusest tulenevaid nõudeid ei ole nimetatud.